
	RAZLOG DONOŠENJA AKTA
Zakonom o izmjenama i dopunama ZJN 2016 iz 2026. godine ("Narodne novine" broj 48/26, stupio na snagu 16. svibnja 2026. godine), mijenjane su odredbe koje reguliraju jednostavnu nabavu javnih naručitelja, a to je i razlog za donošenje ovog pravilnika i njegovo usklađenje sa zakonodavnim okvirom.

Propisani su novi, uvećani pragovi za primjenu ZJN 2016 zbog usklađivanja s pragovima drugihčlanica EU na koje se ZJN 2016 primjenjuje, a određeni su na procijenjenu vrijednost od 50.000,00 eura za nabavu roba i usluga te provedbu projektnih natječaja na procijenjenu vrijednost od100.000,00 eura nabavu radova. Sve nabave čije su procijenjene vrijednosti manje od ovih pragova smatraju se jednostavnim nabavama, a javni su naručitelji obvezni donijeti opći akt kojim se reguliraju pravila, uvjeti i postupci jednostavnih nabava. Uvedena su nova pravila za provedbu jednostavne nabave kod kojih postoji obveza provedbe postupka jednostavne nabave u modulu Elektroničkog oglasnika javne nabave Republike Hrvatske, sve kako bi se postigla veća transparentnost te pridonijelo antikoruptivnom učinku. Stavlja se poseban naglasak na obvezu poštivanja načela javne nabave kao i na sprječavanje, prepoznavanje i uklanjanje sukoba interesa. Također, za nabave procijenjene vrijednosti iznad 15.000,00 eura uvodi se obveza osiguranja pravne zaštite putem prigovora koji se izjavljuju čelniku tijela ili odgovornoj osobi naručitelja.

U skladu s navedenim, naručitelji su obvezni uskladiti opći akt kojim se uređuju pravila, uvjeti i postupci jednostavne nabave u roku od 3 mjeseca od dana stupanja na snagu ovih izmjena i dopuna ZJN 2016 radi kojih se donosi ovaj pravilnik. Donosi se novi akt pravilnika, a njegovim stupanjem nasnagu prestaje važiti Pravilnik o provedbi postupaka jednostavne nabave (“Službeni glasnik Općine Đurđenovac”, br. 1/19).


Pozivamo predstavnike zainteresirane javnosti da najkasnije do 14. kolovoza  2026. godine dostave svoje komentare na Nacrt prijedloga Pravilnika o provođenju postupaka jednostavne nabave na OBRASCU za savjetovanje na e-mail opcina-djurdjenovac@po.t-com.hr  .
Po završetku savjetovanja, svi pristigli doprinosi bit će javno dostupni na internetskoj stranici Općine Đurđenovac te priloženi uz prijedlog akta o kojem će raspravljati Općinsko vijeće Općine Đurđenovac. 
Zahvaljujemo na doprinosu u izradi Nacrta prijedloga Pravilnika o provođenju postupaka jednostavne nabave.

